  Туспуктэм: vk.com (Администрация города Сарапуа) Майя Бывальцева Сарапулысь Горький нимо но Красноармейской ульчаос вожысь юрт вылэ тодмо гожъясьлэсь Михаил Салтыков-Щедринлэсь тусбуйзэ граффити амалэн суредазы. Со сярысь кар администрацилэн пресс-службаез ивортӥз. Адресэз юнме быръемын ӧвӧл, ӵапак та интыын Богоявленской ульчаын Михеевлэн юртэз но Троицкой ульчаын Козлов купечлэн юртъерез вал,кытчы нимысьтыз поручениосъя чиновник Михаил Салтыков ӵем гинэ дугдылӥз. Ватка губерниын 1948-1855 аръёсы ссылкаын дыръяз Середа губернатор дышетскем дворянинэз нимысьтыз поручениосъя чиновнике юнматӥз но солы хозяйственной ужъёсты оскиз но расколльникъёс сярысь ужъёсты губерниетӥ ветлыса эскерыны косиз. Салтыков 2 сюрс 500 иськемез ортчиз но сизьым том отчётъёс лэсьтӥз. Суредэз Азьмуртлэн лулчеберет кичӧлтонъёсъя фондэзлэн вожвылъясськоназ вормем «Роскошь человеческого общения» ӵектосэз быдэсъян улсын лэсьтӥзы. Тодэ вайытом, Ижкарын Дзержинский ульчаысь вить этажъем юртлэн борддорез выл Ашальчи Окилэсь портретсэ суредазы. Тегъёс: Лулчеберет суредан гожъясьёс Сарапул Удмуртия  